text: El programa Inspira STEAM, un projecte pioner a Catalunya té com a objectiu fomentar les vocacions científiques-tecnològiques i promoure el pensament STEAM (Ciència, Tecnologia, Enginyeria, Art i Matemàtiques) entre els infants de grups escolars de 6è de primària. Amb la implementació d'aquest programa, també es contribueix a augmentar la presència femenina en aquests perfils professionals.
  A L'Hospitalet, i seguint el model original iniciat per Universitat de Deusto (Euskadi) hem començat al curs 2019/20 a iniciar la fase pilot del programa INSPIRA STEAM en 7 centres educatius de primària (La Marina, Paco Candel, Lola Anglada, Pau Sans, Ernest Lluch, Menéndez Pidal i Santa Marta) i comptar amb la col·laboració de 30 mentores (dones professionals del món de la investigació, la ciència i la tecnologia vinculades a L'Hospitalet) que després de rebre 8 hores de formació en metodologia INSPIRA estan realitzant les accions d'orientació i sensibilització.
  Per al curs 2020/21, a més del treball a les escoles i de la mà de KPMG, es realitzarà un programa pilot destinat als instituts i que durarà quatre anys.
  Busquem dones professionals vinculades a les competències STEAM amb arrels hospitalenques, que puguin sumar-se al projecte com a mentora. Més informació e inscripció de persones interessades per a ser mentores.